Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ČITANJE S RAZUMIJEVANJEM – GOSPODIN LJUTIĆ

Jutros se sunce napokon izborilo za svoje mjesto na nebu. Zasjalo je punim sjajem i zvalo na igru. Gospodin Ljutić se naljutio što ga je probudilo. Navukao je zastore da ni jedna zraka ne uđe u njegovu sobu. Kad se vratio u postelju, bio je ljut jer više nije mogao zaspati.

Ljutito je izašao iz sobe u kuhinju. Sestra ga je pozdravila i pozvala pred zgradu na igru, ali on se izderao na nju:

- Ostavi me na miru! Kako možeš biti vesela danas, a sunce je i tebe probudilo!

- Prekrasno je! Otopio se snijeg! Ptice cvrkuću! Hajdemo se van igrati! - zujala je sestra poput pčelice.

- Zašto me i ti sad ljutiš! Idi sama! - srdito joj je odgovorio brat.

Sestra se nije usudila izići sama jer joj roditelji nisu dozvolili. Gospodinu Ljutiću je sad smetala hladna voda kod umivanja, sad vruće mlijeko kod doručka. Omiljene hlače su mu bile prljave, a nova majica na sušenju. Naljutila ga je i domaća zadaća jer je zaboravio što treba napraviti.

- Martine, što imamo danas za zadaću? - pitao je prijatelja iz razreda.

Martin mu je sve lijepo objasnio, ali mu je naš gospodin od ljutnje zaboravio zahvaliti. Nije ga čak ni pozdravio. Martin se pitao što je sad on kriv, a uvijek se lijepo ponašao prema njemu.

Na putu do škole i dalje se naš glavni lik ljutio na sunce. U tom trenutku je sunce bilo pokriveno oblakom koji je donio kišne kapi. E, sad je naš gospodin Ljutić bio posebno ljut, ako uopće može biti takav. Nije ponio kišobran i počeo je umiljato moliti oblak da ode dalje. Oblaku je bilo žao što se na njega naljutio pa je otišao iz parka.

Odjednom su se našem gospodinu otvorile oči. Ugledao je visibabe i jaglace kako mu sramežljivo mašu. Susreo je lastavice koje grade gnijezda i vjevericu koja pozdravlja sunce. Osmijehnula mu se i simpatija iz škole dok je s prijateljicama prolazila pored njega. Naš Ljutić je zastao i upitao se zašto je čitavo jutro bio ljut, a dan je tako prekrasan. Baš glupo!

- Neću da me više zovu gospodin Ljutić! Toliko je lijepih stvari u proljeću da ih je šteta propustiti ljutnjom. Imate li ideju kako ću se od sad zvati?

Ljiljana Katić

*Odgovori na pitanja punom rečenicom, dopuni rečenicu ili zaokruži je li tvrdnja istinita.*

1. Kako se zove ova priča? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Jutros je svoje mjesto na nebu izborilo...

a) sunce, b) oblak, c) kiša, d) snijeg, e) vjetar.

3. Gospodin \_\_\_\_\_\_\_\_\_\_\_\_\_\_\_\_ se \_\_\_\_\_\_\_\_\_\_\_\_\_\_\_\_\_\_\_ što ga je \_\_\_\_\_\_\_\_\_\_\_\_\_\_\_.

4. Gospodin Ljutić je navukao zastore jer mu je sestra spavala. DA – NE

5. Prepiši rečenicu koja govori kako se gospodin Ljutić izderao na sestru. \_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Što je sestra odgovorila? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Sestra se nije usudila izići sama van jer:

a) nije imala društvo, b) jer joj nisu dopustili roditelji, c) jer se želejla igrati s bratom.

8. Gospodinu Ljutiću je sad smetala \_\_\_\_\_\_\_\_\_\_\_\_ voda kod \_\_\_\_\_\_\_\_\_\_, sad \_\_\_\_\_\_\_\_\_\_\_ \_\_\_\_\_\_\_\_ kod \_\_\_\_\_\_\_\_\_\_\_\_.

9. Naljutila ga je domaća zadaća jer je zaboravio što treba napraviti. DA – NE

10. Zašto gospodin Ljutić nije pozdravio Martina? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Prepiši rečenicu koja nam govori tko je donio kišne kapi. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Gospodi Ljutić je umiljato molio oblak:

a) da mu daruje što više kiše, b) da se poigra s vjetrom, c) da ode dalje.

13. Kako su se gospodinu Ljutiću otvorile oči? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Što je sve ugledao...

a) visibabe, b) jaglace, c) ljubice, d) simpatiju, e) lastavicu, f) goluba, g) proljeće.

15. Pronađi i prepiši rečenicu koja nam govori što je na kraju odlučio gospodin Ljutić.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16. Odgovori gospodinu Ljutiću na njegovo pitanje. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17. Tko je glavni liko ove priče i kakav je on? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18. Priča se događa zimi. DA – NE

19. Mjesta događanja ove priče su: \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_.

20. Napiši čemu te poučila priča. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_